SIA “Rīgas Austrumu klīniskā universitātes slimnīca”

Reģ. Nr. 40003951628

Iepirkuma 

„Autokeratorefraktometra ar bezkontakta tonometru un pahimetrijas funkciju piegāde”

RAKUS 2017/56M

IEPIRKUMA PROCEDŪRAS LĒMUMS

Iepirkums tiek veikts Publisko iepirkumu likuma 9. panta kārtībā

Komisijas sēdes protokola Nr. 4 pielikums

Rīgā,
2017. gada 14. augustā
Pasūtītāja nosaukums: SIA „Rīgas Austrumu klīniskā universitātes slimnīca”
Iepirkuma identifikācijas numurs: RAKUS 2017/56M
Iepirkuma priekšmets: 
Autokeratorefraktometra ar bezkontakta tonometru un pahimetrijas funkcijas piegāde, atbilstoši Tehniskajai specifikācijai.
CPV kods: 33000000-0
Datums, kad paziņojums ievietots internetā: 20.07.2017.
Iepirkuma komisijas sastāvs:

Komisijas priekšsēdētājs:
U. Jaspers, Medicīnas tehnoloģiju direktors.

Komisijas priekšsēdētāja vietnieks:
O.Velmers, stacionāra „Biķernieki” galvenais ārsts.

Komisijas locekle:
I. Krūmiņa, Iepirkumu un līgumu daļas vadītāja.
Sekretāre:
J. Bičikova, Iepirkumu un līgumu daļas iepirkumu speciāliste (S. L. Ošenieces prombūtnes laikā).

Iepirkuma komisija ir izveidota un darbojas, pamatojoties uz SIA „Rīgas Austrumu klīniskā universitātes slimnīca” 2017. gada 28. jūnija valdes lēmumu Nr. V1/01-01/17/452.


Pretendentiem noteiktās kvalifikācijas prasības
1. Pretendenta pieteikums dalībai iepirkuma procedūrā atbilstoši pieteikuma formai, kas pievienota iepirkuma Nolikumam kā 1. pielikums.

2. Pieteikumu, kā arī aizpildītos pielikumus paraksta pretendenta pārstāvis. Ja piedāvājumu paraksta persona, kurai nav likumiskās pārstāvības tiesības, piedāvājumam tiek pievienota pilnvara pārstāvēt pretendentu. Pieteikumā norāda pretendenta nosaukumu un rekvizītus, kā arī apliecina:

· piesakās piedalīties iepirkuma procedūrā „Autokeratorefraktometra ar bezkontakta tonometru un pahimetrijas funkciju piegāde”, ID Nr. RAKUS 2017/56M;
· apliecina, ka tā rīcībā ir pietiekami tehniskie un personāla resursi, lai sniegtu pakalpojumu;

· apņemas ievērot visas iepirkuma Nolikuma prasības;

· apņemas (ja tiek atzīts par uzvarētāju) slēgt līgumu un izpildīt visus līguma noteikumus saskaņā ar nolikuma 3. pielikumu;

· apliecina, ka pretendenta statuss pēc Komisijas (EK) regulas Nr.800/2008 (2008. gada 6. augusts) noteikumiem: pretendents ir / nav MVU (mazais vai vidējais uzņēmums).;

· apliecina, ka visas iesniegtās ziņas ir patiesas.
3. Preces ražotājam ir Eiropas Savienības valstī pilnvarotas institūcijas (notified body – angļu val.) izdots CE sertifikāts, saskaņā ar Eiropas Komisijas 1993. gada 14. jūnija Direktīvas 93/42/EEK „Par medicīniskajām ierīcēm” prasībām. 

4. Preces ražotājs ir izdevis preces EK Atbilstības deklarāciju, saskaņā ar Eiropas Komisijas 1993. gada 14. jūnija Direktīvas 93/42/EEK „Par medicīniskajām ierīcēm” prasībām. 
5. Piedāvātā Prece ražota ne agrāk kā gadu pirms Preces piegādes brīža.
6. Pretendentam ir tiesības pārdot, uzstādīt un veikt piedāvātās Preces tehnisko apkopi un rezerves daļu nomaiņu Latvijas Republikā.

7. Pretendenta rīcībā ir vairāk kā viens servisa inženieris, kurš ir ražotāja apmācīts un sertificēts medicīnas aprīkojuma uzstādīšanai, remonta un apkopes veikšanai Latvijas Republikā.
8. Pretendentam jānodrošina medicīnas iekārtu tehnisko uzraudzību (funkciju atbilstības testu un elektrodrošības pārbaudes) atbilstoši 2005.gada 02.augusta Ministru kabineta noteikumiem „Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība”. Pārbaudes veicējam, jābūt akreditētam atbilstoši LVS EN ISO/IEC 17020:2005 standarta prasībām tehniskajā specifikācijā noteikto medicīnisko ierīču funkciju atbilstības testēšanā un elektrodrošības pārbaužu veikšanā. Pārbaudes rezultātā jābūt sastādītam dokumentam par iekārtas atbilstību.
9. Pretendenta piedāvātai iekārtai ir iekārtas ražotāja izdota datu brošūra, buklets. Datu brošūrā, bukletā ir jābūt atspoguļotiem visiem tehniskajā specifikācijā noteiktajiem parametriem (nav iešujama kopā ar citiem dokumentiem).
10. Pretendentam piegādājot Preci, jāiesniedz iekārtas instrukcija latviešu valodā uz papīra un CD formātā.
11. Pretendentam jānodrošina 24 mēnešu garantiju.
Piedāvājumu vērtēšana
1. Vērtēšana notiek sekojoši:

· piedāvājumu noformējuma pārbaude;

· visu pretendentu atbilstības Publisko Iepirkuma Likuma 9. panta astotās daļas 2. punkta noteikumiem pārbaude konstatējot nodokļu nomaksas stāvokli uz piedāvājumu iesniegšanas termiņa pēdējo dienu;

· pretendentu atbilstības kvalifikācijas prasībām pārbaude;

· piedāvājumu atbilstības pārbaude;

· piedāvājumu izvēle iepirkuma līguma slēgšanas tiesību piešķiršanai saskaņā ar noteiktajiem piedāvājuma izvērtēšanas kritērijiem;

· pretendenta, kuram būtu piešķiramas iepirkuma līguma slēgšanas tiesības, atbilstības Publisko Iepirkuma Likuma 9. panta astotās daļas noteikumiem pārbaude.

2. Komisija ir tiesīga izslēgt pretendentu no tālākās dalības iepirkuma procedūrā gadījumos, ja:

· pretendents neatbilst šajā Nolikumā norādītajiem kritērijiem vai normatīvo aktu prasībām;

· pretendents izslēdzams atbilstoši Publisko Iepirkuma Likuma noteikumiem;

· pretendents norādījis nepatiesas ziņas;

· pretendents nav sniedzis ziņas par atbilstību minētajiem kritērijiem (nav iesniedzis visus 4. punktā norādītos dokumentus vai prasīto informāciju);

· piedāvājums neatbilst normatīvajos aktos un Nolikumā norādītajām prasībām;

· pretendents nav iesniedzis piedāvājumu par visu iepirkuma priekšmetu;

· pretendenta piedāvājums ir nepamatoti lēts.

3. Komisija, vērtējot pretendentu finanšu piedāvājumus, pārbauda vai piedāvājumā nav aritmētiskās kļūdas. Ja tiek konstatēta aritmētiska kļūda, komisija izlabo aritmētiskās kļūdas uzskatot, ka nekļūdīga ir piedāvātā vienas vienības cena. Par kļūdu labojumu komisija paziņo pretendentam.

4. Komisijai ir tiesības pārbaudīt pretendenta sniegto ziņu patiesumu, kā arī pieprasīt informāciju no kompetentām iestādēm.

5. Ja pretendenta iesniegtā informācija atšķiras no publiski pieejamās datu bāzēs un reģistros atrodamās, iepirkuma komisijai ir tiesības uzskatīt, ka pretendents sniedzis nepatiesas ziņas. 

Piedāvājuma izvēles kritērijs
Iepirkuma komisija izvēlas saimnieciski visizdevīgāko piedāvājumu, kā piedāvājuma izvēles kritēriju nosakot viszemāko cenu, atbilstoši Nolikumā un tehniskajā specifikācijā izvirzītajām prasībām.
Piedāvājumu iesniegšanas termiņš: 03.08.2017., plkst. 13:00.
Piedāvājumu atvēršanas vieta, datums un laiks: stacionārā “Gaiļezers”, Hipokrāta ielā 2, Rīgā, 1. stāvā, 115. kabinetā, Iepirkumu un līgumu daļas sēžu zālē, 03.08.2017., plkst. 13:00.
Piedāvājumu iesniegušie pretendenti un piedāvātās cenas:
	Nr. p.k.
	Pretendents
	Pretendenta piedāvātā cena 

EUR bez PVN

	1
	2
	3

	1.
	SIA „Industriālās tehnoloģijas”
	17 975.00


Pretendenta nosaukums, ar kuru tiks slēgts iepirkuma līgums:
SIA „Industriālās tehnoloģijas” ar līgumcenu 17 975.00
Komisijas locekļi:
U. Jaspers


O. Velmers

I. Krūmiņa
Sekretāre: 
J. Bičikova

(S. L. Ošenieces prombūtnes laikā)

